open-index/open-wikipedia-markdown huggingface dataset:
Athena (raketa)

[náhľad|Athena II, štart sondy [Lunar Prospector, 7. január 1998]]
**Athena** je označenie pre nosné rakety vyrábané spoločnosťou Lockheed Martin v 90. rokoch 20. storočia. Raketa bola určená na vynášanie vojenských, komerčných a aj vedeckých satelitov a sond. Všetky jej stupne boli poháňané motormi na tuhé palivo. Počas svojej služby niekoľko krát zmenila svoj názov. Pôvodne sa nazývala **LLV**(*Lockheed Launch Vehicle*), no po spojení spoločností Lockheed a Martin Marietta sa raketa premenovala na **LMLV** (*Lockheed Martin Launch Vehicle*). Od tretieho štartu bol názov zmenený na Athena a tento názov zostal nezmenený. Prvý štart sa konal 15. augusta 1995 a naposledy štartovala 30. septembra 2001. V roku 2017 Lockheed Martin oznámil, že štarty rakiet ďalej neposkytuje zákazníkom.

Bola vyrábaná v dvoch typoch Athena I a Athena II. Niesla malý až stredne ťažký náklad. Používala motor Castor 120.

## Zdroj

Kategória:Nosné rakety USA
Kategória:Lockheed Martin
Levocetirizín

**Levocetirizín** (alebo **levocetirizín dihydrochlorid**) je tretia generácia nesedatívneho antihistaminika. Je vyvinutý z antihistamínového cetirizínu druhej generácie. Chemicky je levocetirizín izolovaný ľavotočivý enantiomér cetirizínu, ktorý je racemátom.

## Referencie

## Zdroj

Kategória:Antihistaminiká
Kategória:R06 – Antihistaminiká na systémové použitie
Kategória:Karboxylové kyseliny
Kategória:Étery
Volbeat (rozlišovacia stránka)

**Volbeat** môže byť:

* dánska metalová hudobná skupina, pozri Volbeat
* prvý demo album skupiny Volbeat, pozri Volbeat (demo)
* meno Pokémona, pozri Volbeat (pokémon)
Kresťanské zbory na Slovensku

**Kresťanské zbory na Slovensku**, skrátene **Kresťanské zbory (KZ)**, historicky **Bratské zbory**, je malá protestantská štátom uznávaná cirkev pôsobiaca na Slovensku. Cirkev sa vytvorila v prvej tretine 19.storočia na britských ostrovoch, na území Slovenska sa prvé zbory konštituovali okolo roku 1900. Cirkev bola perzekuovaná počas Slovenského štátu aj počas komunistického režimu, v roku 1951 bola v ČSR zakázaná, viacerí kňazi boli zatknutí a KZ boli opätovne uznané až v roku 1956. 

Pri Sčítaní obyvateľov, domov a bytov v roku 2021 sa ku Kresťanským zborom prihlásilo 18 553 ľudí (0,34%), čo z cirkvi činí ôsmu najpočetnejšiu cirkev Slovenska.

## Charakteristika
Základným dokumentom Kresťanských zborov je *Biblické poznanie a vnútorný poriadok*.

Vo vierouke sa majú podľa štatutára Milana Neklapila spoločné prvky s ďalšími slovenskými s evanjelikálnymi cirkvami ako Bratská jednota baptistov, Cirkev bratská či Apoštolská cirkev na Slovensku. Cirkev sama sa definuje ako duchovné hnutie, ktoré vychádza z učenia a praxe prvých zborov Cirkvi, ako sú zaznamenané v Novom zákone. Hoci sú KZ registrovanou cirkvou, odmietajú financie od štátu. V praxi ide o skupinu samostatných, ale previazaných zborov, ktoré sa dobrovoľne združujú. Veriaci v nich čítajú Bibliu, a prijímajú pod oboma spôsobmi. Príslušnosť k zboru je neformálna, o členoch si jednotlivé organizácie KZ nevedú zoznamy. KZ zároveň nemá špecifický inštitút kňazov, v cirkvi je kňazom každý muž alebo žena. Nad biblickým poriadkom dohliadajú takzvaní starší zborov, ktorí však nie sú volení ani ordinovaní.

## Organizačné členenie
Prvý zbor vznikol vďaka pôsobeniu britského kazateľa Fredericka Butchera po roku 1900 v Bratislave. Medzi rokmi 1905-1915 vznikli ďalšie zbory v Rači, Modre a Pezinku. V súčasnosti na Slovensku pôsobí 22 zborov KZ združených do 10 oblastí, prevažne na západe krajiny.

## Počty veriacich KNZ na Slovensku

### Obce s najväčším percentuálnym počtom veriacich
**údaje**: Sčítanie obyvateľov, domov a bytov v roku 2021, Štatistický úrad Slovenskej republiky

### Obce s najväčším  počtom veriacich
**údaje**: Sčítanie obyvateľov, domov a bytov v roku 2021, Štatistický úrad Slovenskej republiky

## Referencie


## Externé odkazy
* Oficiálna stránka Kresťanských zborov na Slovensku


Kategória:Protestantské cirkvi
Polygnótos z Thasosu

[náhľad|Polygnótos predstavuje inovácie v maľbe. Freska v Galérii starých obrazov v [Nová Ermitáž|Novej Ermitáži]]
**Polygnótos** (), grécky maliar z 5. storočia pred Kr., bol jedným z najvýznamnejších umelcov staroveku.
 
Polygnótos, syn maliara Aglaofóna, pochádzal z ostrova Thasos. Približne v roku 475 pred Kr. sa presťahoval do Atén, kde sa stal Kimónovým priateľom a údajne milencom jeho nevlastnej sestry Elpiky. Už z toho sa dá predpokladať, že v sociálnom postavení nebol len obyčajným remeselníkom (technites).

Nezachovala sa žiadna z jeho nástenných malieb. Z antických správ je ale známe, že mali prevažne mytologický námet. Medzi jeho najznámejšie diela patrili maľba *Iliú persis* (dobytie Tróje) a *Nekyia* (Odyseov vstup do podsvetia), vystavená v knidskej *lesché* (vo verejnej miestnosti) v Delfách. Tieto maľby mali viac ako 70 postáv a boli namaľované zrejme v rokoch 458 až 447 pred Kr., v Aténach vyzdobil tiež časť *[[Stoa (architektúra)|stoy]] poikilé* (maľovaného stĺporadia, ktoré sa nazývalo aj portikom peisianaktijským ), *[[Héfaisteion|Théseion]]* a *[[Anakeion]]*. Už za svojho života sa stal slávnym maliarom. Aj keď ešte nepoužíval tieňovanie (*skiágrafia* - umenie tieňovať), tvoril už omnoho voľnejším štýlom (postavy boli napríklad zoradené naprieč maľbou, nie len v jednej línii).
 
Antický cestovateľ Pausanias, ktorý niekoľko jeho diel podrobne opísal, uvádza, že s využitím štyroch základných farieb, čiernej, bielej, červenej a okrovej na rozdiel od iných maliarov upustil od profilových zobrazení figúr, zaobišiel sa bez základnej linky a vniesol do svojich obrazov priestorový prvok.  
 
Jednotná perspektíva v modernom zmysle síce ešte neexistovala, ale rozptýlené Polygnótove postavy tak voľne vystupovali z priestoru, že jeho obrazy nevzbudzovali dojem dekorácie, ale okna do sveta. Neskorší kritici tiež oceňovali Polygnótovu kombináciu *ethosu* (charakterový a mravný základ) a *pathosu* (spontánne, emotívne reakcie na vonkajší popud). Technika, ktorú používal pre zachytenie ideálnych charakterových rysov, bola značne rozmanitá. Musel mať dokonalý kresbový štýl, keď vedel vystihnúť aj tie najjemnejšie odtienky v gestách, pózach a výrazoch tvárí postáv a tiež docieliť znázornenie ich citov a celkovú atmosféru obrazu. Tvorba bez základných liniek mu umožňovala vytvárať dovtedy nezvyčajné zoskupenia postáv a oveľa výraznejšie vyjadrovať i psychologické vzťahy medzi nimi. Strata či zničenie týchto majstrovských diel, vďaka ktorým sa starogrécka maľba stala jednou z najpozoruhodnejších výtvarných prejavov svojej doby, je zrejme najťažšou ranou, akú nám starovek utŕžil. 
 
## Referencie a bibliografia

 

Kategória:Maliari starovekého Grécka
Luniak sivý

**Luniak sivý** alebo **haja sivá**  () je druh dravca z čeľade jastrabovité (*Accipitridae*). V 20. storočí sa rozšíril z Afriky na Pyrenejský polostrov, v Európe hniezdi dnes v počte 1000 až 2000 párov v Portugalsku, Španielsku a vo Francúzsku. Podľa Medzinárodnej únie na ochranu prírody a prírodných zdrojov luniak sivý patrí medzi najmenej ohrozené druhy, celková populácia je stabilná, malá európska populácia narastá.

## Výskyt a stav na Slovensku
Prvý výskyt na Slovensku bol doložený v auguste 2012 v chránenom vtáčom území Žitavský luh pri obci Maňa. 

## Galéria

Black-winged kite 02.jpg|Pár
Elanus caeruleus.jpg|Mladý vták
Elanus caeruleus MHNT.ZOO.2010.11.94.10.jpg|Vajcia


## Referencie


## Iné projekty

## Externé odkazy
 
* 

Kategória:Jastrabovité 
Kategória:Vtáky na Slovensku
Kategória:Najmenej ohrozené druhy
Železničná stanica Holíč nad Moravou

**Železničná stanica Holíč** **nad Moravou** je železničná stanica v meste Holíč. Leží na trati ŽSR č. 114 Kúty – Skalica – Sudoměřice nad Moravou a odbočuje z nej trať do Hodonína. Obsahuje 7 dopravných, 3 manipulačné a 2 iné koľaje.

Stanica nedisponuje možnosťou kúpy cestovných lístkov a v minulosti slúžila ako prihraničná stanica s možnosťou prestupu na Hodonín. V súčasnosti stanicu obsluhujú motorové vlaky po Skalicu. Po rozpade Česko-Slovenska bola trať prerušená.

## Dostupnosť
Železničná stanica sa nachádza na severozápadnom okraji mesta. Cesta do centra mesta trvá približne 15 minút. Blízko železničnej stanice tiež vychádza modrá cykloznačka popri hranici do Vysokej pri Morave, cez Skalicu do Senice, a cez Šaštín, Závod, Malacky a Zohor do Devínskej Novej Vsi.

## Referencie

Holíč nad Moravou
Kategória:Doprava v okrese Skalica
Kategória:Holíč
Kategória:Železničné stanice v okrese Skalica
Jastrab krátkoprstý (Accipiter brevipes)

**Jastrab krátkoprstý** () je dravý vták z čeľade jastrabovité (*Accipitridae*). Obýva juhovýchodnú Európu. Podľa Medzinárodnej únie na ochranu prírody a prírodných zdrojov jastrab krátkoprstý patrí medzi najmenej ohrozené druhy, celková populácia je stabilná.

## Opis
Jastrab krátkoprstý meria asi 33, s rozpätím krídel 64. Je podobný jastrabovi krahulcovi. Siluetu majú väčšiu, telo pôsobí užšie a medzi pohlaviami je menší rozdiel. Výrazný je kontrast spodnej časti krídla za letu, ktorá je hlavne u samcov skoro biela s tmavými koncami ručných letiek. Oči majú tmavočervené, kým jastrab krahulec žlté. Stredné chvostové perá nemajú také výrazné priečne pruhovanie. Mláďatá majú celú spodnú časť tela výrazne škvrnitú, kým mladé krahulce len krk a hruď.

## Výskyt a stav na Slovensku
Na Slovensku bol výskyt jastraba krátkoprstého zdokumentovaný v máji 2012 pri Trebišove. 

## Ochrana
Je zákonom chránený, spoločenská hodnota je 2000 € (Vyhláška MŽP č. 170/2021).

## Galéria

Accipiter brevipes, male.jpg|Samec
Balkansperwer Accipiter brevipes Jos Zwarts.tif|Kresby, za letu
Accipiter brevipes MHNT.ZOO.2010.11.94.2.jpg|Vajce
Accipiter brevipes (Accipitridae) (Levant Sparrowhawk) - (first calendar year), Chorokhi Delta, Georgia.jpg|Mladý jedinec v prvom kalendárnom roku života


## Referencie


## Iné projekty

## Externé odkazy

* 

Kategória:Jastrabovité
Kategória:Vtáky na Slovensku
Kategória:Najmenej ohrozené druhy
MHC Bardejov

**MHC Bardejov** (dlhý názov *Mestský Handball Club Bardejov*) je slovenský hádzanársky klub z Bardejova. Domovským stánkom klubu je Športová hala Mier s kapacitou 1 150 miest. Družstvo mužov bolo niekoľkonásobným účastníkom najvyššej domácej súťažeExtraligy, naposledy v sezóne 2011/12, keď zo súťaže odstúpilo. Do roku 2016 pôsobilo v 1. lige, po ktorom mužské družstvo činnosť pozastavilo. Klub sa však naďalej zúčastňuje dorasteneckých a žiackych súťaží. 

V roku 2013 sa od klubu odtrhla ženská zložka, ktorá vytvorila nový klub s názvom HC Bardejov.

## Predchádzajúce názvy klubu
* MHK Bardejov
* MVHC BPS Bardejov
* MVHC Bardejov
* MHC Bardejov
* ŠK Edymax Bardejov
* MHC Edymax Bardejov

## Sezóny

## Referencie

## Pozri aj
* HC Bardejov

## Zdroj
* Oficiálna stránka klubu *archive.org*

Kategória:Slovenské hádzanárske kluby
Kategória:Šport v Bardejove
Karát

**Karát** môže byť:
* jednotka hmotnosti používaná v klenotníctve, pozri karát (jednotka hmotnosti)
* staršie značenie rýdzosti zlata, pozri karát (rýdzosť)

## Zdroj
*
Behavec plavý

**Behavec plavý** () je druh vtáka z čeľade prieložníkovité (*Glareolidae*). Obýva severnú Afriku, Blízky východ a juhozápadnú Áziu. Zo Slovenska pochádza len údaj, pravdepodobne z okolia Gabčíkova. Jeden jedinec bol zastrelený v koncom septembra v roku 1882, žiaľ dokladový materiál bol zničený a údaj preto nebol akceptovaný. Novší záznam nie je ani v zozname vzácnych ornitologických pozorovaní podliehajúcich hláseniu Faunistickej komisii ani v zozname pozorovaní vzácnych a zriedkavých druhov vtákov. Podľa Medzinárodnej únie na ochranu prírody a prírodných zdrojov behavec plavý patrí medzi najmenej ohrozené druhy, trend celkovej populácie je klesajúci, u európskej populácii trend nie je známy.

## Referencie


## Iné projekty

## Externé odkazy
 
* 

Kategória:Prieložníkovité
Kategória:Najmenej ohrozené druhy
Kategória:Vtáky na Slovensku
Trsteniarik roľný

**Trsteniarik roľný** (lat. *Acrocephalus agricola*) je spevavec a patrí do čeľadi trsteniarikovité. Hniezdi vo východnej Európe a v Ázii. Na hniezdiskách v Európe narastá populácia, preto sa zvyšujú prípady záletov do strednej a západnej Európy. Podľa Medzinárodnej únie na ochranu prírody a prírodných zdrojov trsteniarik roľný patrí medzi najmenej ohrozené druhy, celková populácia je vyhodnotená ako klesúca z dôvodu ničenia biotopov, neveliká európska populácia má stúpajúci trend.

## Opis
Trsteniarik roľný meria asi 12. Podobá sa trsteniarikovi bahennému a obyčajnému. V porovnaní s trsteniarikom bahenným je menší, má kratšie krídla, tmavší chrbát, výrazný nadočnicový svetlý pás a pomerne dlhší chvost. 

## Výskyt a stav na Slovensku
Prvý výskyt na Slovensku bol zdokumentovaný 18. augusta 2014 na močiari pri osade Béter v Lučenci. 

## Ochrana
Je zákonom chránený, spoločenská hodnota je 500 € (Vyhláška MŽP č. 170/2021).

## Referencie


## Iné projekty

## Externé odkazy

* 

Kategória:Trsteniarikovité
Kategória:Najmenej ohrozené druhy
Kategória:Vtáky na Slovensku
Žubrienka (galaxia)

**Galaxia Arp 188**, nazývaná tiež **Žubrienka**, je narušená špirálová galaxia s priečkou v súhvezdí Drak. Halton Arp ju zaradil do svojho katalógu podivných galaxií medzi galaxie s tenkými vláknami. Nachádza sa 420 miliónov svetelných rokov od Zeme. Zaujímavá je vďaka svojmu dlhému závoju merajúcemu až 280 000 svetelných rokov, v ktorom sa nachádza mnoho mladých modrých hviezd. Závoj vznikol pravdepodobne ako dôsledok zrážky s inou galaxiou, ktorá sa momentálne nachádza vo vzdialenosti viac ako 300 000 svetelných rokov od galaxie. Ako bude galaxia starnúť, postupne príde aj o svoj závoj vytvorený z plynov a prachu. Takéto časti vytvoria malé satelity galaxie. Veľa podobných galaxií bolo identifikovaných v Hubblovom ultra hlbokom poli a boli interpretované ako veľmi rané štádium zrážky galaxií.

## Zdroje

* https://www.gjar-po.sk/~fyzika/Astronomia/2004_05/1_C/Galaxy/Svet_galaxii.htm
* http://www.kf.fpv.ukf.sk/OFyzike/VyskumVesmiru/20040517.html

Kategória:Špirálové galaxie s priečkou
Kategória:Interagujúce galaxie
Kategória:Súhvezdie Drak
10214
188
0057129
029
Microsoft Edge

**Microsoft Edge **(kódové meno: **Anaheim**) je internetový prehliadač, vyvíjaný spoločnosťou Microsoft.

Ako nástupca internetového prehliadača Internet Explorer je zahrnutý v operačnom systéme Windows 10, Windows 10 Mobile a v zariadeniach Xbox One. Disponuje integráciou s hlasovou asistentkou Cortanou, anotačnými nástrojmi a čitateľským módom.

Na rozdiel od Internet Exploreru, Edge nepodporuje technológiu ActiveX ani Browser Helper Object. Doplnky (pluginy) pre Microsoft Edge boli pridané v aktualizácii Windows 10 Anniversary Update 2. augusta 2016. Doplnky je možné inštalovať z Microsoft Store.

Od 30. novembra 2017 je k dispozícii verzia pre iOS a Android.

## Referencie


## Zdroj
* Oficiálna stránka

Kategória:Webové prehliadače
Kategória:Microsoft
Kategória:Softvér pre Windows
Kategória:Softvér pre Android
Portland Trail Blazers

náhľad|247x247bod|''Logo Portlandu Trail Blazers''
**Portland Trail Blazers**, skrátene aj **Blazers** je americký profesionálny basketbalový tím sídliaci v meste Portland, štáte Oregon v USA. Portland Trail Blazers hráva v NBA, ako súčasť Západnej konferencie, Severozápadnej divízie. Na domáce zápasy nastupujú Blazers v Moda Center.

## História a najväčšie úspechy
Klub vznikol v roku 1970. Za najväčší úspech Trail Blazers sa považuje zisk majstrovského titulu v roku 1977. Blazers trikrát postúpili do finále (v rokoch 1977, 1990, 1992), šesťkrát ovládli Severozápadnú divíziu (v rokoch 1978, 1991, 1992, 1999, 2015, 2018). Tím postúpil do play off tridsaťštyrikrát z celkových štyridsiatich ôsmich účastí v NBA, čo ho radí na tretiu priečku v počte postupov do play off za Los Angeles Lakers a San Antonio Spurs. Šesť hráčov zaradených do siene slávy hrávalo za Portland (Lenny Wilkens, Bill Walton, Clyde Drexler, Dražen Petrović a Scottie Pippen). Za najúspešnejšieho sa považuje Bill Walton, ktorý ako jediný získal ocenenie pre najužitočnejšieho hráča finále (NBA Finals Most Valuable Player) v roku 1977 a takisto získal ako jediný cenu pre najužitočnejšieho hráča (NBA Most Valuable Player) v roku 1978. Ocenenie pre najužitočnejšieho nováčika (NBA Rookie of the year) získali celkovo 4 hráči (Geoff Petrie, Sidney Wicks, Brandon Roy a Damian Lillard). Traja hráči dostali ocenenie pre hráča, ktorý sa najviac zlepšil v porovnaní s predchádzajúcou sezónou (NBA Most Improved Player): Kevin Duckworth (1988), Zach Randolph (2004), a CJ McCollum (2016). V klube takisto trénovali dvaja tréneri, ktorí sú členmi siene slávy NBA (Lenny Wilkens a Jack Ramsay) a dvaja tréneri, ktorí získali ocenenie tréner roka (NBA Coach of the Year Award).

## Súčasnosť
V súčasnosti vládne v klube éra rozohrávača Damiana Lillarda, ktorý patrí k najlepším strelcom celej súťaže. Toho výborne dopĺňa na rozohrávke strelec CJ McCollum, veľké výkony sa v klube očakávajú aj od výchádzajúcej podkošovej hviezdy Jusufa Nurkića. Generálnym manažérom tímu je Neil Oshley, hlavným trénerom je uznávaný Terry Stotts.

## Iné projekty

## Externé odkazy
* Oficiálna stránka

## Zdroj
* 

Kategória:Kluby NBA
Kategória:Basketbalové kluby USA
Neželaná nevesta

***Neželaná nevesta*** ( *İstanbullu Gelin*) je turecký romanticko-dramatický seriál. V hlavných úlohách účinkujú herec Özcan Deniz a herečka Aslı Enver. Na Slovensku premiérovo vysielala TV Doma 1. a 2. sériu od 13. augusta 2018 do 7. februára 2019 a 3. sériu od 1. júla 2019 do 19. decembra 2019.

## Obsadenie

## Externé odkazy
* 
* 
* Oficiálna slovenská webstránka

Kategória:Turecké televízne seriály
Kategória:Turecké telenovely
Kategória:Televízne seriály z roku 2017
Ríbezľa

**Ríbezľa** (iné názvy pozri nižšie; ) je rod ovocných krov z čeľade egrešovité a názov ich plodov. 

V užšom zmysle, t.j. v niektorých systémoch, rod ríbezľa nezahŕňa taxón (podrod) egreš (*Grassularia*), pretože ten tvorí samostatný rod.

## Názvy
Staršie názvy sú: *meruzalka*, *rybezla* (často v množnom č.:*-le*), *rýbezla* (*-le*), *rybézla* (*-le*), *rybizla* (*-le*), *ribizla* (*-le*), *ribezla* (*-le*), *ribíz*, *ribis*, *rýbiz*, *rybiz*, *rybez*.

Ľudové názvy sú: *ribezľa* (*-le*), *ribezla* (*-le*), *ribízla*  (*-le*), *ribizla* (*-le*), *ribajzle*, *níbrzla* (*-le*), *líbrz* (*-ze*), *víbrzla* (*-le*), *hríbezľa* (*-le*), *ribíz*, *recko*, *viňičky*, *veňičky*, *kvasnice*, *porka* (*-ky*), *ploštičke*, *ptačovinky*, *pánské hrozínko*.

## Pestovanie
Najvhodnejšie pestovanie je v tvare kra, ale pestuje sa aj v stromčekovom tvare (v tvare stromu rýchlejšie starne). Štepia sa buď na ríbezľu zlatú, alebo sa rozmnožujú odrezkami. Kry majú sladkokyslé plody v strapcovitých zväzkoch.

Má plytké korene. Ťažko znáša jarné mrazy.

## Druhy
Existuje približne 150 druhov.

Medzi najznámejšie patrí:
# ríbezľa biela
# ríbezľa čierna
# ríbezľa červená
# ríbezľa zlatá
#egreš

### Rozdelenie
Z pomologického hľadiska sa rozdeľujú podľa farby plodov na červenoplodé, bieloplodé a čiernoplodé. 

## Referencie

## Iné projekty

Kategória:Egrešovité
Kategória:Kry
Kategória:Ovocné kry
Kategória:Bobuľoviny
Kategória:Bobule
Şehsuvar Sultán

**Şehsuvar Sultan** (1682 - 16. apríla 1756), známa tiež ako *Şehsuvar Kadinefendi* alebo *Valide Sultan Mari*, bola konkubína osmanského sultána Mustafu II. a matkou sultána Osmana III.

## Biografie
Şehsuvar pochádzala z bohatej srbskej rodiny a volala sa *Maria* (turecky Mari). Stala sa druhou hlavnou konkubínou sultána Mustafu II. hneď po Saliha Sultán, ktorá bola matkou sultána Mahmúda I. Žila v hlavnom háreme v Konštantínopole. Ako bolo v týchto dobách tradíciou, získala arabské meno Şehsuvar. Spoločne so sultánom Mustafom mala iba jedného syna, nasledujúceho sultána Osmana III.

Po udalostiach v Edirne bol Mustafa II. sezazený z trónu svojím bratom Ahmedom III, ktorý sa stal novým sultánom. Po jeho smrti nastúpil na trón Osman III a tak sa z Şehsuvar stala Valide Sultan.

Zomrela 16. apríla 1756 a bola pochovaná v Istanbule o 11 dní neskôr. Stavba jej hrobky bola dokončená počas vlády jej syna Osmana III. a ten bol po svojej smrti pochovaný vedľa nej.

## Referencie

Kategória:Narodenia v 1682
Kategória:Úmrtia 16. apríla
Kategória:Úmrtia v 1756
Kategória:Manželky osmanských sultánov
Kategória:Otroci
Lobos

**Lobos** je mesto nachádzajúce sa v provincii Buenos Aires v Argentíne. Leží v severnej časti provincie Buenos Aires, východnej časti krajiny a južne od federálneho hlavného mesta Buenos Aires. Pri sčítaní ľudu v roku 2010 malo mesto 29 868 obyvateľov. Mesto bolo formálne založené 2. júna 1802, no história organizovanejšieho miestneho osídlenia siaha do prvej polovice 18. storočia. Mesto je v súčasnosti poľnohospodárske centrum regiónu, jedná sa však skôr o vidiecku oblasť. Miestna lagúna je vyhľadávaná turistická atrakcia.

Lobos je rodiskom bývalého prezidenta Argentíny Juana Peróna.

## Referencie

## Iné projekty

## Externé odkazy
* Stránka mesta

Kategória:Mestá v provincii Buenos Aires
Aşub Sultán

**Aşub Sultan** (cca 1627 - 4. decembra 1689) bola konkubína osmanského sultána Ibrahima I. a matka sultána Sulejmana II.

## Život
Jej pôvod je neznámy. V apríli 1642 porodila svojho jediného syna, Sulejmana II., ktorý bol mladším bratom Mehmeda IV. (vládol v letech 1648-87), syna jej sokyne Turhan Hatice Sultán. Počas Ibrahimova panovania jej plat činil 1300 asper denne. Syn jej tiež daroval panstvo v Bolu Sandžaku. Byla opísaná ako žena bez citov s neúctivým charakterom.

Po zosadení a smrti sultána Ibrahima, Aşub spolu s ostatnými konkubínami a ďalšími členmi Ibrahimova dvora, boli poslaní do starého paláca. Dúfala, že konflikty medzi ňou a prvou manželkou Ibrahima, ukrajinskej konkubíny Turhan sa urovnajú a nahradí matku sultána Mahpeyker Kösem Sultán. Kösem Sultán chcela svoju nevestu zabiť a zosadiť z trónu svojho vnuka sultána Mehmeda IV (1648-1687), za pomoci niektorých vysokých dôstojníkov v janičiarského zboru. Na miesto sultána by nastúpil Sehzade Suleiman, syn Aşub. Avšak, Melek Hatun varovala Turhan, ktoré sa podarilo uškrtiť košom s pomocou eunuchov v háreme.To prinieslo Aşub tridsať deväť rokov väzenia v starom paláci. V roku 1687 bol Mehmed IV. zosadený a na trón bol dosadený Sulejman II., syn Aşub a ona sa stala ďalšia Valide Sultan. Vo funkcii vytvorila nadáciu pre Istanbul.

Zomrela v decembri 1689 a bola pochovaná v mauzeleu Sulejmana Nádherného v Istanbule. 

## Referencie

Kategória:Osoby s neistým dátumom narodenia
Kategória:Úmrtia 4. decembra
Kategória:Úmrtia v 1689
Kategória:Manželky osmanských sultánov
Kategória:Otroci
Olivos

**Olivos** je mesto nachádzajúce sa v provincii Buenos Aires v Argentíne. Leží na pobreží Río de la Plata v severnej časti provincie Buenos Aires a východnej časti krajiny. Je predmestím hlavného mesta Argentíny Buenos Aires a tvorí tak súčasť tzv. Metropolitnej oblasti Buenos Aires (Gran Buenos Aires). Pri sčítaní ľudu v roku 2001 malo mesto 75 527 obyvateľov. História mesta sa datuje už do roku 1770, kedy sa názov Olivos pre toto miesto objavuje v správe mestskej rady v meste Buenos Aires. O necelých sto rokov neskôr tu bola už postavená železničná stanica. To spustilo väčšie osídľovanie mesta Olivos a stavbu ďalších domov, budov a otvorenie prístavu.

## Referencie

## Iné projekty

## Externé odkazy
* Stránka samosprávy

Kategória:Mestá v provincii Buenos Aires
LEDA 3234374

**LEDA 3234374**, (označovaná aj ako *Kométová galaxia* z ) je špirálová galaxia nachádzajúca sa v súhvezdí Sochár, vzdialená 3,2 miliardy svetelných rokov od Zeme v kope galaxií Abell 2667. Objavená bola v roku 2007 Hubblovým vesmírnym ďalekohľadom. V súčasnosti je roztrhaná na kusy kopou galaxií. Jej šírka je 600 000 svetelných rokov. Má rozšírený prúd, ktorý sa skladá z rozptýlených zväzkov mladých modrých hviezd a vďaka tomu jej vzhľad pripomína kométu. 

## Referencie

Kategória:Špirálové galaxie
Kategória:Súhvezdie Sochár
Kategória:Astronomické objekty objavené v roku 2007
3234374
Roman Ruhig

Mgr. **Roman Ruhig** (* 1971, Bratislava) je slovenský právnik a politik.

## Vzdelanie a kariéra
Roman Ruhig vyštudoval energetiku na Strednej odbornej škole v bratislavskej Záhorskej Bystrici. Následne získal titul banského inžinierstva v oblasti ťažby štrkopieskov. Je absolvent práva na Fakulte práva Janka Jesenského Vysokej školy Danubius v Sládkovičove.

Ruhig pracuje ako odborník na správne právo a ako koncipient v advokátskej kancelárii. Je konateľom viacerých spoločností.

V Piešťanoch Ruhig od roku 2006 vlastní národnú kultúrnu pamiatku, secesnú stavbu hotela Lipa, ktorý sa počas plánovanej rekonštrukcie zmenil na ruinu a v súčasnosti je väčšina z neho zbúraná. Krajský pamiatkový úrad v Trnave v roku 2012 zastavil búracie práce, nakoľko boli realizované v rozpore s projektovou dokumentáciou. V roku 2013 Ruhig tvrdil, že rekonštrukcia hotela bude hotová do roku 2015. V roku 2018 stavba stále ležala v zruinovanom stave.

## Politická kariéra
Vo voľbách do VÚC v roku 2013, Ruhig kandidoval na post predsedu Bratislavského samosprávneho kraja za stranu Nový Parlament. Do druhého kola však nepostúpil, keď v prvom kole skončil až na 10. mieste so ziskom 704 hlasov (0,59%). Tiež neúspešne kandidoval za poslanca BSK za obvod Rača a Vajnory.

V parlamentných voľbách v roku 2016 bol jedným z lídrov kandidátky Koalície Spoločne za Slovensko (zloženej zo strán Slovenská ľudová strana, PRÁVO A SPRAVODLIVOSŤ (za ktorú Ruhig kandidoval) a Nový Parlament), keď kandidoval z 2. miesta. Avšak, koalícia získala vo voľbách iba 1 776 hlasov - 0,06% celkového počtu hlasov, čo bolo najmenej zo všetkých politických strán, a do Národnej rady sa nedostala.

V komunálnych voľbách v roku 2018 kandidoval na primátora Bratislavy za stranu SLOVENSKÁ NÁRODNÁ JEDNOTA - strana vlastencov. Bol neúspešný, získal 2 010 hlasov, skončil na 6. mieste s 1,3% hlasov.

V roku 2019 kandiduje taktiež na post europoslanca vo voľbách do Európskeho parlamentu za Slovenskú ľudovú stranu Andreja Hlinku z 2. miesta na kandidátnej listine. V novembri 2019 vstúpil do strany Slovenská liga bývalého premiéra Vladimíra Mečiara a na sneme 9. novembra sa stal podpredsedom Slovenskej ligy.

## Referencie


Kategória:Slovenskí politici
Kategória:Osobnosti z Bratislavy
Kategória:Absolventi Fakulty práva Janka Jesenského Vysokej školy Danubius
José Domingo Molina Gómez

**José Domingo Molina Gómez** (* 26. september 1896, Catamarca – † 5. apríl 1969, Buenos Aires) bol argentínsky vojak. V roku 1955 sa po vojenskom prevrate stal (de facto) prezidentom Argentínskej republiky, keď vojsko zvrhlo prezidenta Juana Peróna. Vládol iba dva dni, nezložil preto prezidentskú prísahu a neradí sa tak do oficiálneho zoznamu prezidentov krajiny. Pôsobil v argentínskej armáde, dosiahol hodnosť generálporučíka.

## Životopis
Narodil sa v meste San Fernando del Valle de Catamarca (zvané tiež Catamarca) v provincii Catamarca na severozápade Argentíny. V roku 1917 ukončil štúdium na Národnej vojenskej akadémii, následne pokračoval v štúdiu na Vysokej vojenskej škole. Následne začal pôsobiť v argentínskej federálnej polícii, kde sa stal dokonca zástupcom veliteľa. Potom prešiel k vojenskej polícii (žandárom), kde sa stal dvakrát veliteľom. V roku 1945 bol povýšený do hodnosti brigádneho generála. O dva roky neskôr bol povýšený do hodnosti divízneho generála. V tomto období bol vymenovaný za veliteľa argentínskej armády. V roku 1949 sa stal znova veliteľom žandárov, tu zotrval tri roky, následne sa stal veliteľom vojenskej posádky v meste Buenos Aires. V ďalšom období bol povýšený do hodnosti generálporučíka a stal sa veliteľom argentínskej armády.

V polovici septembra 1955 začala armáda vojenský prevrat voči prezidentovi Juanovi Perónovi, tento viedli generáli Eduardo Lonardi a Pedro Eugenio Aramburu. V neprehľadnej situácii napísal 19. septembra Perón list adresovaný veleniu armády, ktorý sa zdal byť jeho rezignáciou. Na základe toho armáda vytvorila vojenskú chuntu, ktorá mala prevziať vládu, na jej čele bol práve generál José Domingo Molina Gómez ako veliteľ armády. Ešte v ten istý deň však Perón oznámil, že sa nejednalo o skutočnú rezignáciu, no súčasne ušiel na paraguajské veľvyslanectvo, kde požiadal o azyl, následne  21. septembra odišiel do Paraguaja. Vládu tak oficiálne prevzala armáda s tým, že za budúceho prezidenta bol od dňa 23. septembera vybraný generál Eduardo Lonardi, ktorý fakticky prevrat viedol. Od odchodu Peróna do nástupu Lonardiho krajine ako úradujúci prezident vládol práve Molina Gómez. 3. októbra bol Molina Gómez zatknutý na príkaz prezidenta Eduarda Lonardiho, neskôr však bol prepustený. Zomrel v apríli 1969 v Buenos Aires.

## Referencie

Kategória:Osobnosti zo San Fernando del Valle de Catamarca
Kategória:Argentínske vojenské osobnosti
Kategória:Prezidenti Argentíny
Gyeonghye Kórejská

**Princezná Gyeonghye** (1435-1473), pred sobášom známa ako **princezná Pyeongchang**, bola princezná z dynastie Čoson. Bola najstaršou dcérou Munjonga Čosona. Slúžila ako dozorca svojmu bratovi Danjongovi Čoson, ktorý nastúpil na trón veľmi mladý.

## Biografia
Princezná Gyonghye sa narodila v roku 1435 korunnému princovi Munjongovi a korunnej princezne Hyeondeok, ktorá zomrela šesť rokov po jej narodení. Bola vymenovaná princeznou Pyeongchang. V detstve bola poslaná na výchovu k vládnemu ministrovi Cho Yury. Munjong potom uvádzala Choa ako svojho nevlastného otca.

V roku 1450 bola princezná vydatá za Jeong Jonga a titul princeznej jej zostal naďalej. Jeong bol vychovávaný tak, aby mohol vykonávať funkciu ministra spravodlivosti. Nasledujúci rok jej otec Munjong venoval pozemky Yeongdeok pang na vybudovanie nového sídla. Úradníci tento nápad kritizovali, keďže viac ako 30 rodín sa muselo z tohto pozemku vysťahovať a jej manžel Jeong už sídlo dávno mal. Avšak rozhodnutie cisára sa nezmenilo. V roku 1452 na trón nastúpil jej brat a ona ho musela často zastupovať. Čoskoro ho však nahradil ich strýko Sejo.
## Vláda kráľa Seja
V roku 1455 bol Jeong vyhostený do provincie Gyeonggi a princezná ochorela. Keď sa kráľ Sejo dozvedel o jej chorobe, rozhodol sa poslať k nej svojho lekára, aby ju vyšetril. Princezná bola v tom čase tehotná a tak kráľ vydal vyhlásenie, že v prípade, že porodí chlapca, bude okamžite zabitý. Kráľovná Jeonghui s tým ale nesúhlasila a akonáhle princezná porodila syna, dala ho obliecť do dievčenských šiat a poslala ho na kráľovský dvor, kde mu bola poskytnutá výchova.

V roku 1461 bol Jeong uznaný vinným za povstanie proti Sejovi a bol popravený. Princezná Gyeonghye bola uznaná ako spolupáchateľ, jej postavenie sa zmenilo na nevoľníctvo a bola poslaná do kráľovského kláštora. Kráľovná Jeonghui sa neskôr prihovorila, aby jej bol titul a služobníctvo za dobré správanie vrátený.

## Dedičstvo
27. decembra 1473 spísala princezná Gyeonghye závet, kde všetko odkázala svojmu synovi. Dnes je závet uložený v Jangseogaku v Akadémii Kórejského umenia a histórie.

## Referencie

Kategória:Narodenia v 1435
Kategória:Úmrtia v 1473
Kategória:Princezné
Malá Zmrzlá dolina

**Malá Zmrzlá dolina**  (, , ) je prostredný z troch najvyšších úvalov Doliny Zeleného plesa vo Vysokých Tatrách. Leží medzi vedľajším východným ramenom Čierneho štítu, úsekom hlavného hrebeňa Vysokých Tatier od Čierneho štítu po Belasú vežu a jej východným vedľajším hrebeňom (Karbunkulovým hrebeňom). Vzdialenosť od prahu doliny po úpätie severozápadného hrebeňa Čierneho štítu meria približne  a tiahne sa od východu na západ.

## Názov
Dávnejšie sa volala *Malá Zamrzlá dolina*. Jej názov je odvodený od Veľkej Zmrzlej doliny. Poliaci odvodili jej meno od jej polohy pod Jastrabou vežou.

## Referencie


## Iné projekty

## Externé odkazy
* Poloha na turistickej mape 

Kategória:Doliny Vysokých Tatier
Odzbrojenie

**Odzbrojenie** (**odzbrojovanie**) môže byť:
*všeobecne:
**zbavenie (niekoho) zbrane, pozri napr. zbraň
**prenesene: urobenie bezmocným, zmierenie
*aktivity medzinárodného rázu smerujúce k úplnej likvidácii alebo obmedzeniu vojenského zbrojenia, v širšom zmysle aj vojenských síl, vojenskej techniky, vojenských objektov a zariadení a podobne, pozri odzbrojenie (opak zbrojenia)
*demilitarizácia

## Zdroje
Let's Boogie! Live from Telia Parken

***Let's Boogie! Live from Telia Parken*** je piate DVD, koncertný album a koncertný film dánskej heavy metalovej skupiny Volbeat. Bolo vydané 14. decembra 2018 prostredníctvom Vertigo a Republic Records.

Dňa 26. augusta 2017 skupina Volbeat vypredala štadión Telia Parken v Kodani. So 48 250-timi predanými vstupenkami držia odvtedy rekord za najväčšiu šou miestneho umelca. Na oslavu tohto vrcholného bodu svojej kariéry vydali koncertný album a sprievodný koncertný film.

26 skladieb obsahuje koncertné verzie piesní „Still Counting“, „For Evigt“, „The Devil's Bleeding Crown“ a „A Warrior's Call“, ako aj živé prevedenie novej skladby „The Everlasting“. Špeciálnymi hosťami boli Mille Petrozza, Johan Olsen, Mark "Barney" Greenway, Lars Ulrich, boxer Mikkel Kessler, Harlem Gospel Choir a Danko Jones. 

Tento koncertný album bol vydaný na DVD s balením obsahujúcim dvoj-CD, ako set Blu-ray a dvoj-CD, dvoj-CD, troj-LP a na digitálnych platformách.

Spevák Michael Poulsen povedal: „Sen headlinovať štadión Telia Parken sa naplnil, sme pokorní a je nám cťou, že mnohí členovia rodiny skupiny Volbeat prišli zďaleka a zoširoka, aby s nami oslavovali.“ a povedal tiež „Sme nadšení, že môžeme zdieľať všetko, čo bolo naším milníkom.“

Koncertný film bol premietaný večer pred jeho vydaním v štyridsiatich nemeckých a v dvoch dánskych kinách.

## Obsadenie
* Michael Poulsen – rytmická gitara, vokály
* Jon Larsen – bicie
* Rob Caggiano – sólová gitara
* Kaspar Boye Larsen – basgitara

;Hosťujúci interpreti
* Harlem Gospel Choir – sprievodné vokály v skaldbe „Goodbye Forever“
* Mia Maja – sprievodné vokály v skladbách „For Evigt“ a „Let It Burn“
* Rod Sinclair – banjo v skladbách „7 Shots“ a „For Evigt“
* Mille Petrozza – sprievodné vokály v skladbe „7 Shots“
* Johan Olsen – sprievodné vokály v skladbách „For Evigt“ a „The Garden's Tale“
* Mark "Barney" Greenway – sprievodné vokály v skladbe „Evelyn“
* Lars Ulrich – bicie v skladbe „Guitar Gangsters & Cadillac Blood“ a v cover verzii skladby „Enter Sandman“ od skupiny Metallica
* Mikkel Kessler – sprievodné vokály v skladbe „A Warrior's Call“
* Danko Jones – sprievodné vokály v skladbe „Black Rose“

## Zoznam skladieb

## Hodnotenie

Podľa Sebastiana Kesslera z nemeckého časopisu *Metal Hammer* DVD zachytáva „jedinečný večer s pôvodným zvukom a ostrým obrazom“. „Skupinu a fanúšikov“ by malo „navzájom prepojiť“. *Let's Boogie! Live from Telia Parken* je „silný živý dokument, ktorého energia sa snáď preleje do ďalších štúdiových albumov“. Kessler mu udelil šesť zo siedmich bodov. Markus Bellmann z online časopisu *Plattentests.de* napísal, že DVD ukazuje „vrchol schopností“ skupiny Volbeat a že skupina „napriek úspechu s neuveriteľnou radosťou z hry, môže hru ešte zlepšiť“. Bellmann kritizoval len to, že prvé dva albumy sú zastúpené len jednou alebo dvomi skladbami a udelil mu osem z desiatich bodov.

## Referencie

Kategória:Albumy skupiny Volbeat
Kategória:Koncertné albumy z 2018
Kategória:Albumy Vertigo Records
HK 47 Trnava

**HK 47 Trnava** bol slovenský hádzanársky klub z Trnavy. Vznikol v roku 1947 pod názvom *TŠS Trnava*. Domovským stánkom klubu bola Mestská športová hala Trnava s kapacitou 2 500 divákov. Družstvo mužov bolo niekoľkonásobným účastníkom najvyššej domácej súťažeExtraligy, naposledy v roku 2010, kedy zo súťaže v jej priebehu kvôli ekonomickým problémom odstúpilo. Klub mal okrem seniorského tímu aj dorastenecké, žiacke a prípravkárske tímy. Medzi odchovancov klubu patrili známi hráči ako František Šulc, Marián Hirner, Milan Brestovanský, Juraj Šimek alebo Peter Mesiarik. Svoju činnosť ukončil v roku 2011, keď prešiel bankrotom.

Najväčšími úspechmi klubu boli zisk titulu majstra republiky v roku 1994 a víťazstvo v Slovenskom pohári v roku 1993, vtedy pod názvom *HK Lokomotíva Trnava*. Taktiež zvíťazilo aj na česko-slovenských majstrovstvách v 11-tkovej hádzanej hranej vonku, tzv. *handbale*. Bolo viacnásobným účastníkom najvyššej česko-slovenskej súťaže, v ktorej získalo 6 medailových umiestnení v sedmičkovej hádzanej. Na základe toho odohralo niekoľkokrát aj európske poháre, v ktorých najlepší výsledok dosiahlo v sezóne 1983/84, keď v Pohári IHF (dnešný Pohár EHF) postúpilo do semifinále.

## Predchádzajúce názvy klubu
* TŠS Trnava
* Spartak Trnava Kovo
* Spartak Trnava
* TJ Slavia Trnava
* TJ Lokomotíva Trnava
* HK Lokomotíva Trnava

## Úspechy
;Najvyššia slovenská súťaž
* 1 x 17px1993/94
* 1 x 17px1995/96

;Slovenský pohár:
* 1 x 15px1993
* 2 x finalista1980, 2004

;Najvyššia česko-slovenská súťaž:
* 3 x 17px1953, 1978/79, 1984/85 
* 3 x 17px1963/64, 1979/80, 1982/83 

;Majstrovstvá Slovenska
* 1 x 17px1952 (Majstrovstvá Česko-Slovenska sa v tom roku neorganizovali)

;Majstrovstvá Česko-Slovenska v handbale
* 1 x 17px1956

## Európske súťaže
;Liga majstrov

;Pohár IHF

;Pohár víťazov pohárov

## Sezóny
Trnava postúpila do 1. česko-slovenskej ligy prvýkrát v roku 1953 a s prestávkami v nej účinkovala 28 sezón, vrátane poslednej sezóny 1992/93. Trnavskí hráči František Šulc (4), Milan Brestovanský (2) a Radomír Martinát (2) sa spolu osemkrát stali najlepšími strelcami ČSSR ligy. 

;Česko-slovenská liga
Vybrané sezóny, v ktorých Trnava účinkoval:

;Slovenské súťaže

## Referencie

## Pozri aj
* HBC Trnava

## Zdroje
* Oficiálna stránka klubu *archive.org*
* Profil klubu na stránke Európske hádzanárskej federácie 
* Profil klubu na stránke the-sports.org 
* Průcha, Lukáš. Historie házené v Československu a v českých zemích  

Kategória:Slovenské hádzanárske kluby
Kategória:Šport v Trnave
Kategória:Organizácie založené v 1947
Zeuxis z Hérakleie

[náhľad|Maľba francúzskeho maliara [Victor Mottez|Victora Motteza (1809–1897), Zeuxis si vyberá svoje modely]]
**Zeuxis** (), grécky maliar z prelomu 5. a 4. storočia pred Kr., bol jedným z najslávnejších umelcov staroveku.

Maliar Zeuxis pochádzal z juhoitalskej Hérakleie. Približne v 30. či 20. rokoch 5. storočia pred Kr. prišiel do Atén, kde sa venoval rôznym objednávkam. Platón vo svojom *Protagorovi* opisuje Zeuxida ako mladíka, ktorý nedávno prišiel do Atén, a nie len, že si podľa neho lepšie viedol ako Apollodoros, ale ho aj veľkoryso označuje za umelca, ktorý *„olúpil svojich učiteľov o ich umenie, ktoré si potom privlastnil.“* Podľa Plutarcha na otázku, že prečo maľuje tak pomaly odpovedal: *„Súhlasím s vami, že maľujem dlhú dobu, veď tiež maľujem na dlhú dobu“*, Plutarchos ďalej píše, že práve tak zotrvávajú priateľské vzťahy, ak ich príjmeš až po dlhej skúške.

Nezachovala sa žiadna zo Zeuxidových malieb. Zo starovekých spisov je ale známy rozsiahly zoznam jeho diel, zahrňujúci i celkovo neobvyklé témy. Jeho obrazy bývali vraj i veľmi jednoduché kompozície, zobrazujúce nezriedka iba jednu postavu (i monochromatické). Prevzal Apollodorovu metódu tieňovania, ktorú vylepšil zvýraznením osvetlených miest, čím podtrhol trojrozmerný dojem, ktorý jeho obrazy vyvolávali. Okrem toho sa sústreďoval na silne emotívne témy, akými boli napr. *plačúci [[Menelaos (mytológia)|Menelaos]]* a *divý [[Boreas (boh vetra)|Boreas]]*. Jeho najslávnejším dielom však bola *nahá [[Helena (Sparta)|Helena]]*, ktorú namaľoval pre Krotón. Bola to zidealizovaná postava, ktorá bola zmesou rozličných ženských modelov.
 
Zeuxis mal počas svojej tvorby v Aténach rivala Parrhasia, slávneho maliara, ktorý prišiel z Efezu. Obaja patrili k metoikom tvoriacim hlavne v dobe peloponézskej vojny. Ich rivalita, ktorá sa stala vďačným námetom mnohých historiek, sa sústreďovala na súťaž o väčšiu mieru realizmu. Zeuxidove maľby boli vraj natoľko realistické, že sa k nim zlietali vtáci, aby si pochutnali na hrozne.
 
Zeuxis bol nezriedka aj kritizovaný, napríklad za to, že vraj maľoval svojim postavám príliš veľké prsty a hlavy. Na druhej strane sa nepochybne zaslúžil o väčšiu prestíž maliarskeho stavu. Tú dosiahol výzdobou paláca macedónskeho kráľa Archelaa (v rokoch cca 413 - 399 pred Kr.) v Pelle. Po tejto zákazke veľmi zbohatol. *„Svoje bohatstvo,“* ako hovorí Plínius Starší, *„vystavoval v [[Olympia (Grécko)|Olympii]] na obdiv zlatom vyšitým vlastným menom, ktorým zdobil svoje kockované rúcha. Nakoniec sa celkom vzdal ďalšieho predaja svojich diel, o ktorých vyhlasoval, že sú príliš vzácne na to, než aby mohli byť primerane odmenené,“* tému, ktorú neskôr rozvinul vo vlastnom epigrame (na náhrobku).

Snahy o rekonštrukciu jeho nástených malieb na základe vzorov z vázového maliarstva tej doby neuspeli. V tom období totiž nástenná a dosková maľba dosiahla taký rozkvet, že odčerpávala talenty vázového maliarstva, ktoré sa tak vrátilo k rýdzo dekortívnemu remeslu. 

## Referencie a bibliografia

 

Kategória:Maliari starovekého Grécka
Dula podlhovastá

náhľad|Kvety
náhľad|Plody na rastline

**Dula podlhovastá** (*Cydonia oblonga* Mill.) – druh viacročných drevín z čeľade ružovité *(Rosaceae)*. Je jediný zástupca rodu dula. Pochádza zo Zakaukazska, Iránu, Turkestanu, Saudskej Arábie, potom sa rozšírila z Malej Ázie do iných krajín. Tak sa pravdepodobne dostala do južnej Európy. Na Slovensku sa pestuje ako kuriozita vo vinohradníckych oblastiach. V strednej Európe sa pestuje na okrasu, pretože plody majú problém dozrieť. Plody sa využívajú na výrobu lahodných kompótov a vďaka vysokému obsahu pektínov aj na výrobu marmelády a dulovej pasty. V niektorých oblastiach (napríklad Bulharsko) sa využíva na výrobu ovocného destilátu.

## Morfológia
Veľký ker alebo malý strom dosahujúci 5 m. Kvitne na prelome mája a júna. Žltá malvica, pri ktorej má väčšina odrôd priemer plodu 6 cm, s piatimi jadrovníkmi, ktoré obsahujú semená. Plod má tvar hrušky alebo jablka. Semená sú červeno-hnedé. Dužina je tvrdá a hustá, aromatická, za surova nepožívateľná.

## Použitie

### Spracovanie plodov
Stromy zvyčajne začínajú plodiť druhým alebo tretím rokom po výsadbe, v plnej plodnosti by mali byť asi po 10 rokoch. Životnosť stromu od nástupu do plnej plodnosti sa pohybuje okolo 30 – 40 rokov. Plody sa v Stredozemí av Ázii  spracovávajú na džemy, vyrábajú sa z nich kompóty. Keď sa dula uvarí, podáva sa horúca so smotanou alebo s trochou masla ako vynikajúci dezert. Na Balkáne sa z dúl páli rakija – dunjevača (vyslovované [duňevača]). Medzi ďalšie možnosti spracovania je ich upečenie so sladkými jablkami. V Portugalsku sa dula nazýva **marmelo**, z čoho vzniklo slovo marmeláda.

### Sadovníctvo
Rastlina je používaná aj na okrasu. Má veľké ružové alebo biele kvety.

## Rozmnožovanie
Dula môže byť rozmnožená nasledujúcimi spôsobmi:

* očkovaním
* vrúbľovaním na korene
* odrezkami

Očkovanie je v ovocných škôlkach používané najčastejšie. 

## Referencie

## Zdroj

Kategória:Liečivé rastliny
Kategória:Ovocné stromy
Kategória:Ružovité
Kategória:Monotypické rody rastlín
La Liga 2018/2019

**La Liga 2018/2019** taktiež známa aj ako **La Liga Santander 2018/2019** bol 88. ročník najvyššej španielskej futbalovej súťaže. Titul obhajovala Barcelona, nováčikmi súťaže boli Huesca, Rayo Vallecano a Valladolid. Sezóna začala 17. augusta 2018 zápasom Girona - Valladolid 0-0 a skončila 19. mája 2019.

Víťazom sa stala Barcelona, bol to jej 26. titul v histórii a trofej získala s predstihom troch kôl už 27. apríla 2019. Do skupinovej fázy Ligy majstrov UEFA 2019/2020 sa spolu s ňou kvalifikovali aj Atlético Madrid, Real Madrid a Valencia. Do skupinovej fázy Európskej ligy UEFA 2019/2020 sa kvalifikovali Getafe a Sevilla, do 2. predkola danej súťaže postúpil Espanyol. Zostúpili tímy Girona, Huesca a Rayo Vallecano.

## Tímy

## Tabuľka

**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body, **Š** - víťaz, **ZO** - zostupujúci

## Sezónne štatistiky
### Góly

* **Prvý gól v sezóne:**

 Roger Martí za Levante proti Realu Betis (17. august 2018)

* **Posledný gól v sezóne:**

 Pablo de Blasis za Eibar proti Barcelone (19. máj 2019)

### Najlepší strelci

### Najviac asistencií

## Poznámky

## Referencie

## Zdroj

Kategória:La Liga
Kategória:Futbal v 2018
Kategória:Futbal v 2019
Kategória:2018 v Španielsku
Kategória:2019 v Španielsku
Hérakleia

**Hérakleia** (*Hérakleia*, ) môže byť:

* názov starovekého mesta:
** v Akarnanii, pozri Hérakleia (Akarnania)
** v juhoitalskej Lukánii, pozri Hérakleia (Lukánia)
** v Macedónii, pozri Hérakleia Lynkéstis
** neďaleko Agrigenta na Sicílii, pozri Hérakleia Minoa
** v Bitýnii, pozri Hérakleia Pontská
** v Kárii, pozri Hérakleia pros Latmó 
** v tráckej Macedónii, pozri Hérakleia Sintiké
** založeného Sparťanmi v Trachide, pozri Hérakleia (Trachis)
* fragmentárne zachovaný epos zo 6. storočia pred Kr., pozri Hérakleia (epos)
* starogrécka slávnosť, pozri Hérakleia (slávnosť)
Ázijská infraštruktúrna investičná banka

náhľad|Prehľad členov AIIB: tmavozelená farba - plnohodnotní regionálni členovia, tmavomodrá - mimo-regionálni členovia, bledé odtiene - prospektívni členovia.
**Ázijská infraštruktúrna investičná banka** (po čínsky: ; pchin-jin: *Yàzhōu jīchǔ shèshī tóuzī yínháng*; slovenský prepis: Ja-čou ťi-čchu še-š’ tchou-c’ jin-chang) je medzinárodná finančná inštitúcia sídliaca v Pekingu v Čínskej ľudovej republike, z ktorej popudu z roku 2013 bola v roku 2014 založená. Prakticky funguje od roku 2016. Je zamýšľaná ako rozvojová banka pre ázijsko-pacifický región a je v tomto smere konkurenciou Svetovej banky, Medzinárodného menového fondu a Ázijskej rozvojovej banky. 

Vznik banky sprevádzali obavy, že Čína svoj vplyv v nej využije na podrývanie globálnych štandardov dobrého vládnutia a ochrany životného prostredia. AIIB plánovala po vzniku požičať ročne 10-15 miliárd USD, avšak za prvé dva roky fungovania požičala iba 4,4 miliardy USD.

V októbri 2018 mala Ázijská infraštruktúrna investičná banka 44 regionálnych (ázijsko-pacifických) členov, 24 mimo-regionálnych členov, 6 prospektívnych regionálnych členov a 13 prospektívnych mimo-regionálnych členov.

## Zdroje


## Iné projekty

Kategória:Banky
Kategória:Medzinárodná ekonomika
Sindelfingen

thumb|Sindelfingen
**Sindelfingen** je mesto v nemeckej spolkovej krajine Bádensko-Württembersko. Leží uprostred spolkovej krajiny, približne 15 km juhozápadne od Stuttgartu, hlavného mesta Bádenska-Württemberska. Je tiež najväčším mestom zemského okresu Böblingen s ktorého správnym centrom, mestom Böblingen, susedí. V roku 2015 tu žilo vyše 60 tisíc obyvateľov.

Prvá písomná zmienka o meste je z roku 1155. Neďaleko Sindelfingene pramení rieka *Schwippen*, ktorá sa vlieva o 16 km ďalej do rieky Wurm. Od 1. februára 1962 má Sindelfingen status veľkého okresného mesta.

V športovom svete je Sindelfingen známy predovšetkým svojou halou s 200 metrovým atletickým oválom. V roku 1980 sa v nej konali halové majstrovstvá Európy a atletike.

## Partnerské mestá
*  Corbeil-Essonnes, Francúzsko, 1961
*  Dronfield, Spojené kráľovstvo, 1981
*  Győr, Maďarsko, 1989
*  Chełm, Poľsko, 2001
*  Schaffhausen, Švajčiarsko, 1952
*  Sondrio, Taliansko, 1972
*  Torgau, Sasko, Nemecko, 1988

## Galéria

Súbor:Sindelfingen martinskirche.jpg|Kostol sv. Martina
Súbor:Sindelfingen altes rathaus.jpg|Stará radnica
Súbor:Rathaus Sindelfingen.jpg|Radnica


## Referencie


## Iné projekty

## Externé odkazy
* Oficiálna stránka 

## Zdroj

Kategória:Mestá v Bádensku-Württembersku
Parrhasios

**Parrhasios** (*Parrhasios*) môže byť:

* v gréckej mytológii:
** syn boha Area a nymfy Fylonomy, pozri Parrhasios (syn Area)
** syn kráľa Lykaóna, pozri Parrhasios (syn Lykaóna)
* grécky maliar z prelomu 5. a 4. stor. pred Kr., pozri Parrhasios z Efezu
Zariadenie 2 v 1

náhľad|Microsoft Surface Pro

**Zariadenie 2 v 1** alebo **počítač 2 v 1** je prenosný počítač, ktorý má funkcie tabletu, ako aj notebooku.

Pred rozšírením tohto typu zariadení sa tieto počítače označovali ako konvertibilné alebo hybridné. Konvertibilné obyčajne znamenalo, že klávesnica sa dala otočiť o 360 stupňov a hybridné boli tie, pri ktorých sa dala klávesnica fyzicky oddeliť a opätovne pripojiť. 

Obsahujú obyčajne komponenty v tenkom a ľahkom tele a sú vhodné na sledovanie médií v težime tabletu, ako aj na bežnú prácu v režime notebooku.

## Zdroj

Kategória:Tablety
Kategória:Laptopy
Kategória:Počítače
Kategória:Prenosné počítače
Cesta II. triedy 487 (Česko)

**Cesta II. triedy 487** je cesta II. triedy v Česku, ktorá vedie z Ústí ku hraničnému priechodu Velké Karlovice / Makov. V celej dĺžke sa nachádza v okrese Vsetín v Zlínskom kraji. Jej dĺžka je 33,9 km.

## Trasovanie
Začína na križovatke s cestou I/57 v obci Ústí, južne od Vsetína a vedie východným smerom údolím Vsetínskej Bečvy. Prechádza cez Hovězí, Halenkov, Karolinku a Velké Karlovice do Makovského priesmyku,  v blízkosti ktorého po veľmi krátkom samostatnom úseku na slovenskom území ústí do cesty I/10.

## Referencie

## Pozri aj
* Cesta II. triedy 487 (Slovensko)

Kategória:Cesty II. triedy v Česku
Kategória:Doprava v okrese Vsetín